Հովհ. Չիլինկիրյանի հովանավորությամբ և անմիջական մասնակցությամբ դպրոցում ստեղծվել է Ռ. Սևակի հիշատակի տուն-թանգարանը, որը Նիս քաղաքում Հովհ. Չիլինկիրյանի հիմնադրած տուն-թանգարանի նմանատիպն է։ Այստեղ հյուրընկալվող յուրաքանչյուր հայ զգում է մեծանուն բանաստեղծի կենդանի ներկայությունը։ Յուրաքանչյուր մանկիկ , ով ոտք է դնում դպրոց, հավատարմության երդում է տալիս հիշատակի տանը, իսկ այնտեղ անցկացրած յուրաքանչյուր միջոցառում հայրենասիրության, ազգանվեր գործի լավագույն դաս է աշակերտների համար։